CELEX: E2011P0001
Language: lt
Date: 2011-01-25 00:00:00
Title: 2011 m. sausio 25 d. Statens helsepersonellnemnd prašymas dėl patariamosios ELPA teismo nuomonės A. pateikto skundo nagrinėjimo byloje (Byla E-1/11)

16.6.2011   
            
            
               LT
            
            
               Europos Sąjungos oficialusis leidinys
            
            
               C 176/9
            
         2011 m. sausio 25 d.Statens helsepersonellnemnd prašymas dėl patariamosios ELPA teismo nuomonės A. pateikto skundo nagrinėjimo byloje
   (Byla E-1/11)
   2011/C 176/06
   2011 m. sausio 25 d. raštu Statens helsepersonellnemnd (Norvegijos sveikatos sistemos darbuotojų apeliacinė valdyba) pateikė ELPA teismui 2011 m. sausio 31 d. Teismo kanceliarijos gautą prašymą dėl patariamosios nuomonės A. pateikto skundo nagrinėjimo byloje šiuo klausimu:
   Ar pagal Direktyvą 2005/36/EB ar kitą EEE teisės aktą valstybių narių institucijos gali taikyti nacionalinės teisės nuostatas, kuriomis remdamosi jos gali nesuteikti leidimo užsiimti gydytojo profesija arba suteikti nepakankamos profesinės kvalifikacijos pareiškėjams skirtą leidimą užsiimti gydytojo profesija su tam tikrais apribojimais iš kitos valstybės narės atvykusiam pareiškėjui, formaliai atitinkančiam Direktyvos 2005/36/EB reikalavimus dėl abipusio profesinių kvalifikacijų (leidimo užsiimti gydytojo profesija be apribojimų) pripažinimo, jei šio pareiškėjo profesinė veikla Norvegijoje atskleidė jo profesinės kvalifikacijos nepakankamumą?